8. การจัดการ

(1) โครงสร้างการจัดการ

แผนผังองค์กร

โครงสร้างกรรมการบริษัท

ศาลล้มละลายกลางได้มีคำสั่งเมื่อวันที่ 21 เมษายน 2543 คดีหมายเลขแดงที่ ฟ. 13/2543
ให้ฟื้นฟูกิจการของบริษัท และตั้งบริษัท เชอร์ชิลล์ ไพรซ์ แพลนเนอร์ จำกัด เป็นผู้ทำแผนฟื้นฟูกิจการ
ต่อมาเมื่อวันที่ 20 ธันวาคม 2543 ศาลได้มีคำสั่งเห็นชอบด้วยแผน และตั้งบริษัท เชอร์ชิลล์ ไพรซ์
แพลนเนอร์ จำกัด เป็นผู้บริหารแผน
บรรดาอำนาจหน้าที่ในการจัดการกิจการและทรัพย์สินของบริษัทและสิทธิตามกฎหมายของผู้ถือหุ้นของบริษัท
ยกเว้นสิทธิที่จะได้รับเงินปันผลตกแก่ผู้บริหารแผนตามมาตรา 90/25 แห่งพระราชบัญญัติล้มละลาย
พุทธศักราช 2483

คณะกรรมการบริษัท

อำนาจหน้าที่

คณะกรรมการเป็นผู้รับผิดชอบจัดการกิจการทั้งหลายทั้งปวงของบริษัท
และมีอำนาจหน้าที่ดำเนินการภายในขอบเขตของกฎหมาย
วัตถุประสงค์และข้อบังคับของบริษัทและตามมติที่ประชุมใหญ่ผู้ถือหุ้นและมีอำนาจกระทำการใดๆ
ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าวนั้น

กรรมการผู้มีอำนาจลงรายมือชื่อผูกพันบริษัท

นายธีระศักดิ์ กาญจนศักดิ์ชัย
กรรมการผู้จัดการลงรายมือชื่อและประทับตราสำคัญของบริษัทหรือให้กรรมการอื่นสองท่านลงรายมือชื่อร่วมกันและประทับตราสำคัญของบริษัท

รายชื่อกรรมการบริษัท

1.  นายธีระศักดิ์ กาญจนศักดิ์ชัย

2.  นายชัยวัฒน์ ดำรงกิจกุลชัย

3.  นายสาธิต หอตระกูล

4.  นายประสิทธิ์ กาญจนศักดิ์ชัย

5.  นายจิรวัฒน์ อัศวจารุวรรณ

6.  นายพินิจ ฉิมเอนก

7.  นายเกียรติก้อง เดโช

8.  นายวิกิจ ชัยหาญสวัสดิ์

9.  นายวิศิษฏ์ เอี่ยมบริบูรณ์

หมายเหตุ : คณะกรรมการบริษัทชุดนี้บริหารงานถึงวันที่ 21 เมษายน 2543
ซึ่งเป็นวันที่ศาลล้มละลายกลางมีคำสั่งให้ฟื้นฟูกิจการ

คณะกรรมการบริหาร

รายชื่อและตำแหน่งของผู้บริหาร

1.  นายธีระศักดิ์ กาญจนศักดิ์ชัย ประธานกรรมการผู้จัดการ

2.  นายจิรวัฒน์ อัศวจารุวรรณ กรรมการรองกรรมการผู้จัดการ

3.  นายสาธิต หอตระกูล กรรมการรองกรรมการผู้จัดการ

4.  นางสาวทัศนีย์ สายัณหรรษา กรรมการผู้ช่วยกรรมการผู้จัดการ

5.  นางสอาง อกนิษฐาภรณ์ ผู้จัดการฝ่ายการเงิน

หมายเหตุ : คณะกรรมการบริหารชุดนี้บริหารงานถึงวันที่ 21 เมษายน 2543
ซึ่งเป็นวันที่ศาลล้มละลายกลางมีคำสั่งให้ฟื้นฟูกิจการ

ผู้มีอำนาจควบคุม

นายปีเตอร์ โนเอล ชีฟฟิวไบน์ ตำแหน่งผู้บริหารชั่วคราว

หมายเหตุ : นายปีเตอร์ โนเอล ชีฟฟิวไบน์ เป็นกรรมการบริหารอาวุโส บริษัท เชอร์ชิล ไพรซ์
แพลนเนอร์ จำกัด ซึ่งเป็นผู้บริหารแผนให้บริษัท ไทยเอนจิน เมนูแฟ็คเจอริ่ง จำกัด (มหาชน)

รายชื่อเลขานุการบริษัท

น.ส.สุภาพร อรุณเสถียร

(2) การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการไม่ได้ผ่านคณะกรรมการสรรหา

(3) ค่าตอบแทนของผู้บริหารของบริษัท

(3.1) ค่าตอบแทนที่เป็นตัวเงิน

  (ก) ค่าตอบแทนรวมและจำนวนรายของกรรมการบริษัททุกคนในปีที่ผ่านมา

  --------------------------------- -------------------------------------
  คณะกรรมการบริษัท                    

  จำนวน (คน)                        ค่าตอบแทน*

  9                                 0
  --------------------------------- -------------------------------------

ค่าตอบแทน* เป็นเบี้ยประชุม

(ข) ค่าตอบแทนรวมและจำนวนรายของกรรมการบริหารและผู้บริหารของบริษัททุกคนในปีที่ผ่านมา

  ---------------- ---------- --------------- -------------- ----------------
                   จำนวน (คน) ยอดรวมเงินเดือน   ค่าตอบแทนอื่นๆ*   รวม

  ผู้บริหาร           7          4,016,040       396,000        4,412,040
  ---------------- ---------- --------------- -------------- ----------------

ค่าตอบแทนอื่นๆ* เป็นค่าตำแหน่ง

(3.2) ค่าตอบแทนอื่น

-ไม่มี

(4) การกำกับดูแลกิจการ

ตลอดปี 2545 ที่ผ่านมา
คณะกรรมการบริษัทได้มีการวางแนวทางเกี่ยวกับข้อพึงปฏิบัติที่ดีสำหรับกรรมการบริษัทจดทะเบียน
(Code of best practices)
และแนวทางการกำกับดูแลกิจการของบริษัทซึ่งเป็นไปตามข้อพึงปฏิบัติที่ดีตามแนวทางของตลาดหลักทรัพย์
และกรรมการของบริษัทคาดว่าจะสามารถปฏิบัติตามแนวทางการกำกับดูแลกิจการที่กำหนดได้

(5) การดูแลเรื่องการใช้ข้อมูลภายใน

เพื่อเป็นการป้องกันการแสวงหาผลประโยชน์จากการใช้ข้อมูลภายในของบริษัทซึ่งยังไม่ได้เปิดเผยต่อสาธารณชน
และส่งผลกระทบต่อการเคลื่อนไหวของราคาซื้อขายหลักทรัพย์ของบริษัทในตลาดหลักทรัพย์แห่งประเทศไทย
บริษัทมีนโนบายและวิธีการในการดูแลผู้บริหารในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ โดยเฉพาะในช่วง 1 เดือน
ก่อนที่งบการเงินเผยแพร่ต่อสาธารณชน
ในระหว่างที่หลักทรัพย์ของบริษัทเป็นหลักทรัพย์จดทะเบียนในตลาดหลักทรัพย์ดังนี้

ผู้บริหารจะต้องจัดทำและส่งรายงานการถือหลักทรัพย์ของตน คู่สมรส และบุตรที่ยังไม่บรรลุนิติภาวะ
ตามแบบที่กำหนดในข้อบังคับว่าด้วยการรายการถือหลักทรัพย์และส่งสำเนารายงานให้แก่บริษัทในวันเดียวกับวันที่ส่งรายงานต่อสำนักงาน
กลต. และตลาดหลักทรัพย์ ทั้งนี้ภายในระยะเวลาดังต่อไปนี้

รายงานการถือหลักทรัพย์ครั้งแรก (แบบ 59-1) ภายใน 30 วัน
นับแต่วันปิดการเสนอขายหลักทรัพย์ต่อประชาชน
หรือวันที่ได้รับการแต่งตั้งให้ดำรงตำแหน่งเป็นผู้บริหาร

รายงานการเปลี่ยนแปลงหลักทรัพย์ (แบบ 59-2) ทุกครั้งเมื่อมีการซื้อ ขาย โอน
หรือรับโอนหลักทรัพย์ ทั้งนี้ ภายใน 3 วันทำการนับแต่วันที่มีการซื้อ ขาย โอน
หรือรับโอนหลักทรัพย์นั้น

และกรรมการและผู้บริหาร จะต้องจัดส่งสำเนารายงานดังกล่าว จำนวน 1
ชุดให้แก่บริษัทเพื่อเก็บไว้เป็นหลักฐาน

บริษัทได้ส่งหนังสือเวียนแจ้งให้ผู้บริหารทราบว่า
ผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทก่อนที่บริษัทจะมีการประกาศผลการดำเนินงาน
(งบการเงิน) หรือข้อมูลข่าวสารที่เป็นสาระสำคัญ ซึ่งมีผลต่อการเปลี่ยนแปลงของราคาหลักทรัพย์
โดยในเรื่องของงบการเงิน กำหนดเวลา คือเป็นเวลา 45 วัน นับจากวันสิ้นไตรมาส (มีนาคม
มิถุนายน และกันยายน) และ 60 วันนับจากวันสิ้นงวด (ธันวาคม)

ทั้งนี้บริษัทจะใช้บทลงโทษสูงสุด คือหากไม่ดำเนินการดังกล่าวจะมีโทษตามมาตรา 275 แห่ง
พ.ร.บ. หลักทรัพย์และตลาดหลักทรัพย์ พ.ศ. 2535 ต้องระวางโทษปรับไม่เกิน 500,000 บาท
และปรับอีกวันละไม่เกิน 10,000 บาท ตลอดเวลาที่ยังมิได้ปฏิบัติให้ถูกต้อง
หรือหากพบว่าผู้บริหารได้ใช้ข้อมูลภายในหรือมีความประพฤติที่ส่อไปในทางที่จะทำให้บริษัทได้รับความเสื่อมเสียและความเสียหาย

(6) บุคคลากร

  พนักงานสำนักงานกรุงเทพฯ 96 คน

  พนักงานโรงงานระยอง 57 คน

  จำนวนพนักงานทั้งหมด 153 คน